มีโอกาสแวะมาที่ร้านอาหารพิงงา ร้านนี้น่าจะเปิดมาได้ซัก 4ปีได้แล้วนะคะ ด้วยอาหารหลากหลายที่มีทั้ง ติ่มซำ ข้าวต้ม ข้าวราดแกง อาหารพื้นเมือง และกาแฟสด เรียกได้ว่าครบในร้านเดียว
ส่วนตัวแล้วชอบบรรยากาศที่นี่มากๆเลยค่ะ ดูร่มรื่น แต่งร้านสไตล์ธรรมชาตเหมือนอยู่บ้านเลย (แอบอยากได้ไอเดียแบบนี้ไปแต่งบ้านเลยหล่ะ) วันนี้นั่งโซนเอาท์ดอร์ค่ะ เพราะว่าในร้านคนแน่นมากๆ ถึงแม้จะเป็นช่วงเกือบบ่ายแต่ก็ถือว่าอากาศสบายๆไม่ร้อนมาก นั่งกินข้าวเคล้าเสียงน้ำตก....วันนี้ไม่มีเวลาเยอะ รีบทานรีบไปซะ อิอิ
ด้วยความที่วันนี้รีบค่ะ อาหารที่สั่งเลยเอาง่ายๆ คนละจานรีบอิ่มรีบไป แต่รสชาตใช้ได้เลยนะคะ
ข้าวผัดกระเพราหมูสับ 60.-
อย่าเพิ่งว่าเมนูสิ้นคิดของเก๊านะ ตอนแรกตั้งใจจะสั่งอาหารพื้นเมืองอย่างคั่วกลิ้งแหล่ะค่ะ แต่พนักงานบอกว่าต้องรอนานมากๆนะคะ เพราะตอนนี้ในครัวคิวเยอะมาก เราก็เลยอดอร่อยกับคั่วกลิ้ง เลยเลือกเมนูที่ทำง่ายๆ รอไม่นานอย่างผัดกระเพรานี่หล่ะ แต่บอกเลยไม่ผิดหวัง ผัดกระเพราะร้านนี้ หอม อร่อยมากๆๆๆ เผ็ดกำลังดี ทานคู่กับข้าวสวยดาวร้อนๆ ผักแกล้มนิดหน่อย
สุกี้ทะเลแห้ง 80.-
เจอเมนูอร่อยไปแล้ว มาที่เมนูผิดหวังกันบ้างค่ะ จานนี้ไม่ผ่านอย่างแรง (แฟนบอก) ซะจนไม่กล้าชิมเลย แต่เท่าที่เห็นหน้าตาก็น่าทานดีอย่างในภาพเลยค่ะ